APN-imut

ATT: Nuka Møller Lund

Nannut pillugit nalunaarutip nutarterneqarnissaa pillugu tusarniaaneq 16. December 2022 KNAPK-mi tigusarput ulloq 19. december 2022 immikkoortortaqarfitsinnut aamma KNAPK-mi piniarneq pillugu siunnersuisoqatigiitsinnut ingerlatinnikuuvarput. Nalunngisassitut angalanerit pissutigalugit kingusinaalaartumik akissutissaq matumuuna ingerlatipparput. Nalunaarutip nutarternera pillugu tusarniaanermut inaarutaasumik Nunatsinni Piniarneq pillugu siunnersuisoqatigiinnut (Fangerrådet) nalilersoqqissaartinnissaa piumasaraarput, taamaaliornikkut tusarniaaneq sukumiinerusumik naammassineqassammat.

Oqaatigiumasat:

KNAPK-miit maluginiarparput Nannut pillugit nalunaarutip mimmikkoortuini arlalinni oqaasertatigut naleqqusaasoqarluni allannguisoqartoq aammalu ataasiakkaatigut §-inut immikkoortunik nutaanik ilanngussisoqarluni, kiissalu §-imik nutaamik ataatsimik ilanngussisoqarluni.

* §4 imm. 3-imi pineqartumi inuussutissarsiutigalugu piniarnermut allagartallit kisimik aammalu nannunniartarnermik misilittagallit kisimik akiliisitsilluni takornariartitsisarnisaat allassimasariaqarpoq.
* §6 imm. 4 nutaaq pillugu paaseqqissaarusutaqarpugut, taassuam ilanngunneratigut piniartunut pisariusumik ilungersorlutillu nannunniartartunut taasuma sunniutissai paaserusuppagut.
* §14 imm. 3 nalilersoqqissaartariaqarpoq tassani killissarput sumiissanersoq paasiniarlugu, maannakkumumi filmiliarpassuummata nannunniarnermik imaqartartut, aamma piniartunut sunniutiutaasartut ilanngullugit.
* §16 nutaaq, ningernermut malittarisassanik kommunit ileqqoreqqusaliorsinnaalernerisigut aalajangersagassat piffinni innuttaasut akornanni oqallisigilluarneqarnissaat soorunami pisariaqavippoq. Maannakkumut killiffiusumi tamanna pillugu assortuunneq annertooq kipisuittorlu ingerlanneqarmat.

Taakua taamatut oqaaseqarfigalugit neriuppugut Piniarneq pillugu Siunnersuisoqatigiinni inaarutaasumik oqallisigineqarumaartoq.

Inussiarnersumik Inuulluaqqusillunga

Med venlig hilsen

With best regards

Mikael Petersen

Siunnersorti / Konsulent

KNAPK - +299 322422

Mobil. 564870

Direkte.: Tlf. 348326

Email.: mipe@knapk.gl

[Https://www.knapk.gl](https://url12.mailanyone.net/scanner?m=1pMqEJ-0006G2-5u&d=4%7Cmail%2F90%2F1675169400%2F1pMqEJ-0006G2-5u%7Cin12h%7C57e1b682%7C15246422%7C12695312%7C63D910A7BE8D79334D386BCBDB3B6644&o=%2Fphtw%3A%2Fwts.nw.lpkgka%2F&s=16qndCtBGT8u19WNirlpfopC-pA)